Николай Некрасов
О, Муза! Вече съм пред гроба!…

Превод от руски: Андрей Германов, —

chitanka.info

О, Муза! Вече съм пред гроба!

Дори виновен в тоя свят —

вината ми да умножат

сто пъти хората от злоба,

ти не плачи, не може, виж,

да се погаври с нас тълпата —

помежду мене и сърцата,

знам, няма ти да позволиш

да се унищожи съюза!

Без обич само чужденец

ще спре пред тази без венец

от бич окървавена Муза!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.